
	Сузана Ловић Обрадовић
Сузана Ловић Обрадовић је виши научни сарадник у Географском институту „Јован Цвијић“ САНУ, у оквиру Одељења за картографију, где се бави истраживањима у области друштвене географије.
Њена експертиза обухвата просторну демографију, медицинску географију, као и просторне обрасце међународних и унутрашњих миграција. Истраживачки рад усмерен је на анализу просторне диференцијације становништва у Србији, са посебним нагласком на локални ниво (општине и насеља).
У свом раду примењује просторне анализе у ГИС окружењу, као и квантитативне и статистичке методе, у циљу дубљег разумевања просторних аспеката демографских појава и процеса.
Најзначајнији научни допринос остварује у области просторне демографије, посебно у проучавању просторне варијабилности демографских појава и процеса, затим сложених узрочно-последичних веза између физичко-географских и социо-економских карактеристика простора и демографских образаца, као и просторних неједнакости у смртности према узроцима смрти. 

